CELEX: 32014R0416
Language: el
Date: 2014-04-23 00:00:00
Title: Εκτελεστικός κανονισμός (ΕΕ) αριθ. 416/2014 της Επιτροπής, της 23ης Απριλίου 2014 , σχετικά με το άνοιγμα και τον τρόπο διαχείρισης δασμολογικών ποσοστώσεων εισαγωγής ορισμένων σιτηρών καταγωγής Ουκρανίας

24.4.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 121/53
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 416/2014 ΤΗΣ ΕΠΙΤΡΟΠΉΣ
   της 23ης Απριλίου 2014
   σχετικά με το άνοιγμα και τον τρόπο διαχείρισης δασμολογικών ποσοστώσεων εισαγωγής ορισμένων σιτηρών καταγωγής Ουκρανίας
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 187 στοιχεία α) και γ),
   Εκτιμώντας τα ακόλουθα:
   
               (1)
            
            
               Ο κανονισμός (ΕΕ) αριθ. 374/2014 του Ευρωπαϊκού Κοινοβουλίου και του Συμβουλίου (2) προβλέπει το άνοιγμα δασμολογικών ποσοστώσεων για την εισαγωγή ορισμένων σιτηρών καταγωγής Ουκρανίας έως τις 31 Οκτωβρίου 2014. Η διαχείριση των δασμολογικών ποσοστώσεων για τα γεωργικά προϊόντα που αναφέρονται στο παράρτημα III του εν λόγω κανονισμού, γίνεται από την Επιτροπή, σύμφωνα με τους κανόνες που θεσπίζονται βάσει του άρθρου 184 παράγραφος 2 στοιχείο β) του κανονισμού (ΕΕ) αριθ. 1308/2013.
            
         
               (2)
            
            
               Για να καταστεί δυνατή η εύρυθμη και μη κερδοσκοπική εισαγωγή σιτηρών καταγωγής Ουκρανίας στο πλαίσιο των δασμολογικών ποσοστώσεων, πρέπει να προβλεφθεί ότι οι εν λόγω εισαγωγές θα υπόκεινται στην έκδοση πιστοποιητικού εισαγωγής. Συνεπώς, οι κανονισμοί (ΕΚ) αριθ. 1301/2006 (3), (ΕΚ) αριθ. 1342/2003 (4) και (ΕΚ) αριθ. 376/2008 (5) θα πρέπει να εφαρμόζονται, με την επιφύλαξη των παρεκκλίσεων που ενδεχομένως προβλέπονται στον παρόντα κανονισμό.
            
         
               (3)
            
            
               Για να εξασφαλιστεί η καλή διαχείριση των εν λόγω ποσοστώσεων, πρέπει να προβλεφθούν προθεσμίες για την κατάθεση των αιτήσεων έκδοσης πιστοποιητικών εισαγωγής, καθώς και τα στοιχεία που πρέπει να αναφέρονται στις αιτήσεις και στα πιστοποιητικά.
            
         
               (4)
            
            
               Ο εκτελεστικός κανονισμός (ΕΕ) αριθ. 1006/2011 της Επιτροπής (6) αντικατέστησε τους κωδικούς ΣΟ των σιτηρών που αναφέρονται στο παράρτημα I του κανονισμού (ΕΟΚ) αριθ. 2658/87 του Συμβουλίου (7) με νέους κωδικούς οι οποίοι διαφέρουν από τους κωδικούς που αναφέρονται στον κανονισμό (ΕΕ) αριθ. 374/2014. Ως εκ τούτου, οι νέοι κωδικοί ΣΟ θα πρέπει να περιληφθούν και στο παράρτημα I του παρόντος κανονισμού.
            
         
               (5)
            
            
               Επειδή οι ποσοστώσεις που αναφέρονται στο παράρτημα III του κανονισμού (ΕΕ) αριθ. 374/2014 είναι ανοικτές μόνο μέχρι τις 31 Οκτωβρίου 2014, ο παρών κανονισμός θα πρέπει να αρχίσει να ισχύει το συντομότερο δυνατόν.
            
         
               (6)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Άνοιγμα και τρόπος διαχείρισης των ποσοστώσεων
   1.   Οι δασμολογικές ποσοστώσεις εισαγωγής ορισμένων προϊόντων καταγωγής Ουκρανίας που αναφέρονται στο παράρτημα του παρόντος κανονισμού παραμένουν ανοικτές έως τις 31 Οκτωβρίου 2014.
   2.   Ο εισαγωγικός δασμός στο πλαίσιο των δασμολογικών ποσοστώσεων που αναφέρονται στην παράγραφο 1 ορίζεται σε 0 ευρώ ανά τόνο.
   3.   Εφαρμόζονται οι κανονισμοί (ΕΚ) αριθ. 376/2008, (ΕΚ) αριθ. 1301/2006 και (ΕΚ) αριθ. 1342/2003, πλην αντιθέτων διατάξεων που προβλέπονται στον παρόντα κανονισμό.
   Άρθρο 2
   Αιτήσεις για πιστοποιητικά εισαγωγής και πιστοποιητικά εισαγωγής
   1.   Κατά παρέκκλιση από το άρθρο 6 παράγραφος 1 του κανονισμού (ΕΚ) αριθ. 1301/2006, ο αιτών επιτρέπεται να υποβάλει μία μόνο αίτηση έκδοσης πιστοποιητικού εισαγωγής ανά αύξοντα αριθμό και ανά εβδομάδα. Σε περίπτωση που ο ίδιος ενδιαφερόμενος υποβάλει περισσότερες από μία αιτήσεις, όλες οι αιτήσεις είναι απαράδεκτες και οι εγγυήσεις που έχουν συσταθεί κατά την κατάθεση των αιτήσεων καταπίπτουν υπέρ του σχετικού κράτους μέλους.
   Οι αιτήσεις για την έκδοση πιστοποιητικών εισαγωγής κατατίθενται στις αρμόδιες αρχές των κρατών μελών, κάθε εβδομάδα, το αργότερο έως τη Παρασκευή στις 13.00, ώρα Βρυξελλών. Δεν επιτρέπεται η κατάθεση αιτήσεων μετά την Παρασκευή 17 Οκτωβρίου 2014 στις 13.00, ώρα Βρυξελλών.
   2.   Κάθε αίτηση έκδοσης πιστοποιητικού εισαγωγής αναφέρει μία ποσότητα σε χιλιόγραμμα, χωρίς δεκαδικά, η οποία δεν μπορεί να υπερβαίνει τη συνολική ποσότητα της συναφούς ποσόστωσης:
   3.   Τα πιστοποιητικά εισαγωγής εκδίδονται την τέταρτη εργάσιμη ημέρα που έπεται της κοινοποίησης η οποία αναφέρεται στο άρθρο 4 παράγραφος 1.
   4.   Η αίτηση για πιστοποιητικό εισαγωγής και το πιστοποιητικό εισαγωγής περιλαμβάνουν, στη θέση 8, την ονομασία «Ουκρανία» και στο τετραγωνίδιο με το «ναι» σημειώνεται ένας σταυρός. Τα πιστοποιητικά ισχύουν μόνο για τα προϊόντα καταγωγής Ουκρανίας.
   Άρθρο 3
   Διάρκεια ισχύος των πιστοποιητικών εισαγωγής
   Η διάρκεια ισχύος του πιστοποιητικού εισαγωγής υπολογίζεται από την ημέρα της πραγματικής του έκδοσης, σύμφωνα με το άρθρο 22 παράγραφος 2 του κανονισμού (ΕΚ) αριθ. 376/2008.
   Διάρκεια ισχύος του πιστοποιητικού εισαγωγής είναι αυτή που καθορίζεται στο άρθρο 6 παράγραφος 1 στοιχείο β) του κανονισμού (ΕΚ) αριθ. 1342/2003. Σε κάθε περίπτωση, η διάρκεια ισχύος λήγει το αργότερο στις 31 Οκτωβρίου 2014.
   Άρθρο 4
   Κοινοποιήσεις
   1.   Το αργότερο τη Δευτέρα που έπεται της εβδομάδας υποβολής των αιτήσεων έκδοσης πιστοποιητικών εισαγωγής, τα κράτη μέλη κοινοποιούν ηλεκτρονικά στην Επιτροπή, το αργότερο στις 18, ώρα Βρυξελλών, κάθε αίτηση ανά αύξοντα αριθμό, με την καταγωγή του προϊόντος και την αιτούμενη ποσότητα, συμπεριλαμβανομένων των κοινοποιήσεων με την ένδειξη «ουδέν».
   2.   Την ημέρα έκδοσης των πιστοποιητικών εισαγωγής τα κράτη μέλη κοινοποιούν ηλεκτρονικά στην Επιτροπή τις πληροφορίες σχετικά με τα εκδοθέντα πιστοποιητικά που αναφέρονται στο άρθρο 11 παράγραφος 1 στοιχείο β) του κανονισμού (ΕΚ) αριθ. 1301/2006, με τις συνολικές ποσότητες για τις οποίες έχουν εκδοθεί τα πιστοποιητικά εισαγωγής.
   Άρθρο 5
   Έναρξη ισχύος
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 23 Απριλίου 2014.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 347 της 20.12.2013, σ. 671.
   
      (2)  Κανονισμός (EE) αριθ. 374/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, για τη μείωση ή την κατάργηση των τελωνειακών δασμών που επιβάλλονται στα εμπορεύματα καταγωγής Ουκρανίας (ΕΕ L 118 της 22.4.2014, σ. 1).
   
      (3)  Κανονισμός (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (ΕΕ L 238 της 1.9.2006, σ. 12).
   
      (4)  Κανονισμός (ΕΚ) αριθ. 1342/2003 της Επιτροπής, της 28ης Ιουλίου 2003, περί ειδικών λεπτομερειών εφαρμογής του καθεστώτος πιστοποιητικών εισαγωγής και εξαγωγής στον τομέα των σιτηρών και του ρυζιού (ΕΕ L 189 της 29.7.2003, σ. 12).
   
      (5)  Κανονισμός (ΕΚ) αριθ. 376/2008 της Επιτροπής, της 23ης Απριλίου 2008, για τις κοινές λεπτομέρειες εφαρμογής του καθεστώτος των πιστοποιητικών εισαγωγής, εξαγωγής και προκαθορισμού για τα γεωργικά προϊόντα (ΕΕ L 114 της 26.4.2008, σ. 3).
   
      (6)  Εκτελεστικός κανονισμός (ΕΕ) αριθ. 1006/2011 της Επιτροπής, της 27ης Σεπτεμβρίου 2011, περί τροποποίησης του παραρτήματος I του κανονισμού (ΕΟΚ) αριθ. 2658/87 του Συμβουλίου, για τη δασμολογική και στατιστική ονοματολογία και το κοινό δασμολόγιο (ΕΕ L 282 της 28.10.2011, σ. 1).
   
      (7)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική καιστατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).
   
      ΠΑΡΑΡΤΗΜΑ
      Με την επιφύλαξη των κανόνων για την ερμηνεία της συνδυασμένης ονοματολογίας, το κείμενο της περιγραφής των εμπορευμάτων θεωρείται ότι έχει ενδεικτική απλώς αξία, δεδομένου ότι το προτιμησιακό καθεστώς καθορίζεται, στο πλαίσιο του παρόντος παραρτήματος, από το πεδίο εφαρμογής των κωδικών ΣΟ. Όταν ο κωδικός ΣΟ φέρει τη σήμανση «ex», η εφαρμογή του προτιμησιακού καθεστώτος καθορίζεται με βάση τον κωδικό ΣΟ και την περιγραφή του προϊόντος.
      
                  Αύξων αριθμός
               
               
                  Κωδικός ΣΟ
               
               
                  Περιγραφή εμπορευμάτων
               
               
                  Ποσότητα
               
            
                  09.4306
               
               
                  1001 99 (00)
               
               
                  όλυρα (σπέλτα), μαλακό σιτάρι και σμιγάδι άλλα από αυτά που προορίζονται για σπορά
               
               
                  950 000 τόνοι
               
            
                  1101 00 (15-90)
               
               
                  άλευρα μαλακού σίτου και όλυρας, άλευρο σμιγαδιού
               
            
                  1102 90 (90)
               
               
                  άλευρα δημητριακών εκτός από σιτάρι, σμιγάδι, σίκαλη, αραβόσιτο, κριθή, βρώμη, ρύζι
               
            
                  1103 11 (90)
               
               
                  πλιγούρια και σιμιγδάλια μαλακού σιταριού και όλυρας
               
            
                  1103 20 (60)
               
               
                  σβώλοι σιταριού
               
            
                  09.4307
               
               
                  1003 90 (00)
               
               
                  κριθάρι, εκτός από αυτό που προορίζεται για σπορά
               
               
                  250 000 τόνοι
               
            
                  1102 90 (10)
               
               
                  αλεύρι κριθαριού
               
            
                  ex 1103 20 (25)
               
               
                  σβώλοι κριθαριού
               
            
                  09.4308
               
               
                  1005 90 (00)
               
               
                  καλαμπόκι εκτός από καλαμπόκι για σπορά
               
               
                  400 000 τόνοι
               
            
                  1102 20 (10-90)
               
               
                  αλεύρι αραβοσίτου
               
            
                  1103 13 (10-90)
               
               
                  πλιγούρια και σιμιγδάλια αραβοσίτου
               
            
                  1103 20 (40)
               
               
                  σβώλοι αραβοσίτου
               
            
                  1104 23 (40-98)
               
               
                  επεξεργασμένοι σπόροι καλαμποκιού